钦定古今图书集成/方舆汇编/职方典/第1325卷 > 形胜附
## 钦定古今图书集成/方舆汇编/职方典/第1325卷 > 形胜附

本府。〈归善县附郭。〉

负山面海，鼓角导其前，罗浮拥其后，龙川、淡水二流会为江而环其左，横槎、帘洞二源锺为湖而潆其右。

天马献奇，白鹤挺秀。龙津澧水，前后潆抱。群山碁布，双江合流。北镇象头，鹤峰挺秀。南峙天马，榜山呈祥。西湖浩荡，剑潭锁钥。

博罗县

象山屹峙，浮碇殿之，龙江绕其东南，而罗浮之区灵气萃焉。

长宁县

后屏铁嶂，前瞰石溪，左以七十滩为池，右以九曲岭为郭，枕溪山之雄

永安县

群山之枢纽，归长《河海》四邑之上游。

海丰县

厥土底平，重冈环复，负银屏，揖金笼，保障对峙，龙津合流。而南临巨津，是为胜邑。

龙川县

尉佗遗封，宿称胜地。《海珠》《嶅峰》，蟠踞雄拔。浰水东江，控带清远。而蓝关界在潮阳，北门锁钥长乐县

据七都之上流，当群山之辐辏，紫金嵩螺，如拱如卫，连循惠，控潮、梅兵巡重镇要会之区。《兴宁县》

峦峤回环，划然中开。为沃封，前神光，后铁嶂。左顾鸡峰，右瞰西河。

连平州

“层峰簇拥，飞壑环流，路通四省，亦为巨镇。” 《河源县》

桂山西镇，龙江东抱，土原沃衍，据郡上游，接海潮，通汀、赣，据郡上游，南海一大通衢。和平县

联络闽、广，控引龙安。东山导前，《花嶂》奠后，辟莱斩荆，以自为守。

《剑门》岩巉，则地绝东西；江水排空，则天限南北。